महाभारतम्-04-विराटपर्व-053
इन्द्रेण सुदर्शननामनि कामगामिनि प्रासादे देवगणसमारोपणपूर्वकमर्जुनकुरुरणावलोकनाय गगनाङ्कणावतरणम् ।। 1 ।।
<table>				
<td>	वैशंपायन उवाच।	<td>	4-53-1x	
				
<td>	ततः सुदर्शनं नाम प्रासादं हरिवाहनः ।सर्वान्देवान्समारोष्य प्रययो यत्र पाण्डवः ।।	<td>	4-53-1a4-53-1b	
				
<td>	स्थूणाराजिसहस्रं तु यत्र मध्ये प्रतिष्ठितम् ।तत्र सूर्यपथेऽतिष्ठद्विमला महती सभा ।।	<td>	4-53-2a4-53-2b	
				
<td>	आदित्या वसवो रुद्रा अश्विनौ च मरुद्गणाः ।तत्र श्वेतानि चक्राणि काञ्चनस्फाटिकानि च ।।	<td>	4-53-3a4-53-3b	
				
				
<td>	तथा चित्राणि छत्राणि दिव्यरूपाणि भारत ।मणिरत्नविचित्राणि नानारूपाणि भागशः ।आकाशे सह दृश्यन्ते भानुमन्ति शुभानि च ।।	<td>	4-53-4a4-53-4b4-53-4c	
				
				
<td>	अग्नेरिन्द्रस्य सोमस्य यमस्य वरुणस्य च।तथा धातुर्विधातुश्च मित्रस्य धनदस्य च।रुद्रस्य विष्णो सवितुस्त्रिदशानां तथैव च।।	<td>	4-53-5a4-53-5b4-53-5c	
				
<td>	काञ्चनानि च दामानि विविधाश्चोत्तमस्रजः।दिव्यपुष्पाभिसवीतास्तत्र चित्राणि भेजिरे ।।	<td>	4-53-6a4-53-6b	
				
<td>	तस्मिंस्तु राजन्प्रासादे दिव्यरत्नविभूषिते ।दिव्यगन्धसमायुक्ताः स्रजो दिव्याश्चकाशिरे ।।	<td>	4-53-7a4-53-7b	
				
<td>	दिव्यश्च वायुः प्रववौ गन्धमादाय सर्वशः ।ऋतवः पुष्पमादाय समतिष्ठन्त भारत ।।	<td>	4-53-8a4-53-8b	
				
				
<td>	प्रजानां पतयः सप्त सप्त चैव महर्षभः।तत्र देवर्षयश्चैव देवराजं दिवौकसः ।इन्द्रेण सहिताः सर्वे त्रिदशाश्च व्यवस्थिताः ।।	<td>	4-53-9a4-53-9b4-53-9c	
				
<td>	न पङ्को न रजस्तत्र प्रविवेश कथंचन ।आदित्यश्च विरूक्षोत्र नातिवेलमिवातपत् ।।	<td>	4-53-10a4-53-10b	
				
<td>	दिव्यगन्धं समादाय वायुस्तत्राभिगच्छति।आकाशं च दिशः सर्वा दर्शनीयमदृश्यत ।।	<td>	4-53-11a4-53-11b	
				
<td>	तत्र देवाः समारुह्य तं दिव्यं सर्वतःप्रभम् ।अम्बरे विमलेऽतिष्ठन्प्रासादं कामगामिनम् ।।	<td>	4-53-12a4-53-12b	
				
<td>	तत्र राजर्षयश्चैव समारुह्य दिवौकसः ।श्वेतो राजा वसुमनास्तथा भद्रः प्रदर्शनः ।।	<td>	4-53-13a4-53-13b	
				
<td>	नृगो ययातिर्नहुपो मान्धात भरतः कुरुः ।अष्टकश्च शिबिश्चोभौ स च राजा पुरूरवाः ।।	<td>	4-53-14a4-53-14b	
				
<td>	डम्भोद्भवः कार्तवीर्यो ह्यर्जुनः सगरस्तथा।दिलीपः केरलः पूरुः शर्यातिः सोमकस्तदा ।।	<td>	4-53-15a4-53-15b	
				
<td>	हरिश्चन्द्रश्च तेजस्वी रघुर्दशरथस्तथा।भगीरथश्च राजर्षिः सर्वे च जनमेजय।।	<td>	4-53-16a4-53-16b	
				
<td>	पाण्डुश्चैव महाराजश्चामरव्यजनोज्ज्वलः।छत्रेण ध्रियमाणेन राजसूयश्रिया वृतः ।।	<td>	4-53-17a4-53-17b	
				
<td>	एते चान्ये च बहवः पुण्यशीलाः शुचिव्रताः ।कीर्तिमन्तो महावीर्यास्तत्रैवासन्दिवि स्थिताः ।।	<td>	4-53-18a4-53-18b	
				
<td>	गणाश्चाप्सरसां सर्वे गन्धर्वाश्चापि सर्वशः ।दैत्यराक्षसयक्षाश्च सुपर्णाः पन्नगास्तथा ।।	<td>	4-53-19a4-53-19b	
				
<td>	वासवप्रमुखाः सर्वे देवाश्च सगणेश्वराः ।आसंस्तत्र समारूढाः संग्रामं तं दिदृक्षवः ।।	<td>	4-53-20a4-53-20b	
				
				
<td>	इत्यम्बरे व्यवस्थाय प्रासादस्था दिवौकसः ।एकस्य च बहूनां च युद्धं द्रुष्टुं व्यवस्थिताः ।।सर्वथा हि मया श्रेयो वक्तव्यं कुरुनन्दन ।।	<td>	4-53-21a4-53-21b4-52-22b